### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

BOTANISK HAVE, driftsudgifter til vedligeholdelse og fornyelse af bedene, temahaverne og Dansk Plantesamfunds afdeling samt udgifter til frivillig pleje.

• Forhøjelse af tilskud til [adresse] til 50.000 kr. / år.

Hvad vil vi gerne opnå? Hvorfor stilles forslaget?

Nuværende tilskud på 20.000 kr / år er ikke tilstrækkelig.

En by kendes på sine parker, byrum og grønne lufts lommer, gader og gårde.

I Århus har vi [adresse], der i år 2023 har eksisteret i 150 år og som i 2015 blev fredet.

En status der burde afspejle sig i anerkendelse og bevillinger fra [adresse] og som kunne brande byen.

Et flertal i byrådet besluttede i 2011, helt modsat, at spare på bevillingerne til ansatte til at pleje haven og at nedlægge bedene, temahaverne og Dansk Plantesamfunds afdeling.

Heldigvis fik vi [adresse], der nu i 10 år frivilligt og ulønnet har passet og udviklet bede, temahaver, natur og miljø i [adresse]. De er hverdagens helte, der gør beslutningen om at nedlægge bedene og haverne til skamme.

[adresse] får et tilskud på 20.000 kr. om året til arbejdet. Beløbet er ikke reguleret i de 10 år, hvor de har holdt haven. 20.000 kr./ år rækker ikke til indkøb af redskaber eller til en småkage til kaffen.

De frivillige i [adresse] udfører for kommunen et både brandende, besparende og miljøforbedrende driftsarbejde af haven og et socialt arbejde med det fællesskab, der opstår blandt de frivillige, hvor de fleste er ældre mennesker.

Så kære byråd er det ikke på tide at hæve vennernes status og bevilling, beslutte at bevare de bede og give vennerne et tilskud, så de ikke skal betale af egen lomme for at udføre ulønnet arbejde for Århus Kommune?

Det synes vi.

I henhold til kommuneplanen er parken del af byens rekreative rum.

Men haven er ikke bare et rekreativt rum på linje med byens øvrige parker. Den er byens ældste park. Den er kulturel og botanisk unik med sin 150 år gamle historie. Den er unik i kraft af sin beliggenhed midt i en fortættet by og fordi her findes en bred og eksotisk variation af træer og buske og bede. Dem skal der værnes om, de skal fornyes og udvikles samtidig med, at haven skal bruges af byens borgere og besøgende.

Det unikke understreges af fredningen af haven i 2015 (Stadfæstet i 2018). Fredningens formål:

a) at sikre området som offentligt tilgængeligt parkområde,

b) at sikre områdets naturmæssige, landskabelige og rekreative værdier under hensyntagen til den historiske baggrund for områdets nuværende udformning

c) at sikre rammen om en fortsat dynamisk udvikling som rekreativ bypark, herunder dels med mulighed for at udvikle parkens indhold, så det modsvarer de mange brugeres løbende og skiftende behov, dels så der sikres større naturindhold og øget biodiversitet.

Fredningens formål skal udmøntes i en plejeplan. Af Plejeplanen for 2022 – 2023 fremgår:

”Botanisk Have skal være en æstetisk nydelse at besøge.

Det er vigtigt for den æstetiske oplevelse, at [adresse] ikke fremstår som misligholdt og slidt. [adresse] skal være intakt og velholdt og plejen af de grønne elementer skal sikre at de er i god vækst og opfylder deres formål”

Det er alene [adresse] fortjeneste, at vi i dag kan nyde bedenes og havernes æstetik og planternes vækst.

De har svært ved at tiltrække nye og yngre frivillige. En bevilling, så der er redskaber og kaffe på kanden kan hjælpe på det.

Hvem, hvad, hvordan og hvor mange ressource

50.000 kr. / år. De penge får kommunen meget for. Siden fredningen er det vores opfattelse at bedene ikke kan nedlægges. Så opgiver [adresse] at vedligeholde de bede og temahaver påføres kommunen en udgift til ansættelse af gartnere til at udføre arbejdet. Der ønskes et estimat over besparelsen ved at lade [adresse] udføre arbejdet..